《大雪出三桥寓桥》
元代·方回

冻雀愁鸢噤不哗，漫天浩瀚逐风斜。
映楼横过三千丈，接屋平铺十万家。
静夜有窗皆贮月，寒空无树不开花。
诗成欲捻冰须断，聊举深杯答岁华。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。